Cristiano Ronaldo kry nóg ’n kontrak | SARIE
FOTO verskaf	29 April 2014
Cristiano Ronaldo kry nóg ’n kontrak	deur SARIE.com-span
Nie net wil baie sokkerklubs hê die Portugese sokkerspeler Cristiano Ronaldo moet vir hulle speel nie, groot maatskappye wil hom ook aan hul kant hê.
Emporio Armani, Nike, Coca-Cola en KFC is van die groot maatskappye waaraan Cristiano sy steun verleen. Nou is hy ook aangewys as die nuutste gesig vir die luukse Switserse handelsmerk Tag Heuer.
Met dié kontrak volg Christiano in die spore van die wêreld se grootste sterre soos Cameron Diaz, Leonardo DiCaprio, Maria Sharapova, Brad Pitt, Uma Thurman, Tiger Woods en Jenson Button wat almal al die gesig van dié luukse horlosie-handelsnaam was.
Brad Pitt en Angelina Jolie trek Johannesburg toe
Dié sexy sokkerster het die volgende oor sy nuwe kontrak te sê: “Tag Heuer is ontsettend glansryk, maar tog ook onkonvensioneel. Ons deel presies dieselfde filosofie: om die spel heeltemal te verander, die grense te verskuif en ons eie reëls te maak.”
Só lyk Cameron Diaz vir Tag Heuer
Cristiano is verlede jaar vir die tweede keer met die FIFA Ballon d’Or vereer – dié toekenning word gegee aan die sokkerspeler wat die beste presteer hetFOTO: Instagram (@cristiano)
“Dis die eerste keer dat ons die wêreld van sokker betree en Cristiano is perfek daarvoor,” sê Tag Heuer se hoof, Stéphane Linder.
SARIE se Herman vertel van die dag toe hy vir Ronaldo gesien het
Cristiano en sy meisie, Irina Shayk, by sy seunFOTO: Instagram (@cristiano)
Meer oor Cristiano
Hy is gebore Cristiano Ronaldo dos Santos Aveiro op die Portugese eiland Madeira
Cristiano en die Russiese model Irina Shayk is ’n paartjie
Hy is vanjaar die kaptein van Portugal se sokkerspan vir die Fifa Wêreldbekertoernooi
Hy is die pa van ’n driejarige seun, Cristiano Jr
Hy het verlede jaar ’n museum in Madeira oopgemaak wat sy prestasies vereer